
Nahuatl ( nahuatl ['na: .watl],) er et indiansk sprog 
der tales i Mexico og tilhører den uto-aztekiske 
sprogfamilie. Som ses på kortet, tales sproget en del 
forskellige steder i den sydlige del af landet og der er 
også en del dialektal variation. Således kaldes selve 
sproget også ved en række forskellige navne afhængig 
af dialekt, bl.a. nahuatlahtolli, mexicatlåtolli, 
mexicano, mexicanero, mace:huatlahtolli mfl. Der 
findes ingen præcise tal der indikerer antallet af talere 
fordelt på de enkelte dialekter (bl.a. fordi der ikke er 
enighed om dialekt-grænserne) men den seneste 
folketælling fra INEGI (Instituto Nacional de 
Estadrstica y Geograffa) angiver at der findes ca. 1,4 
mio. nahuatl-talere, men tallet skelner ikke mellem 
første- og andetsprogstalere. 

Nahuatl er koncentreret i den sydøstlige del af 
Mexico, især provinserne Guerrero, Hidalgo, 
Puebla, San Luis Potosl og Veracruz. 


Sproghistorie 


De uto-aztekiske sprog taltes ved Mexicos erobring i hele området mellem det moderne sydlige USA i nord 
og det sydlige Mellemamerika i syd, men sprogforskere mener at talere af disse sprog stammer fra det 
førstnævnte område hvorfra de har spredt sig sydpå. Særlig berømt blandt disse sprog er netop nahuatl, eller 
aztekisk som det også kaldes, der er en tidlig dialekt der dels taltes i og omkring Mexico by, og dels tjente 
som lingua franca i det aztekiske imperium hvilket var årsagen til sprogets vide udbredelse ved 
erobringstidspunktet i 1521. 

Etymologi 


I næsten alle verdens sprog findes der ord som stammer fra Nahuad. Dette skyldes især at en lang række 
planter og dyr som oprindeligt stammer fra Mexico, i dag kendes i det meste af verden. Eksempler på 
sådanne låneord omfatter: 















Dansk 

Nahuatl 

coyote 

coyotl 

ozelot (kattefamilien) 

océlotl 

avocado 

åhuacatl 

kakao (traditionelt som en usødet drik af kakaobønnen) 

cacahuatl 

chokolade 

chocolåtl 

chipotle 

chllpoctli 

tomat 

tomatl 

chili 

chllli 

guacamole 

åhuacamolli 

mole (sauce med bl.a. chili og kakao) 

molli 

tamale (kogt majsdej med sovs og kød) 

tamalli 

Mexico 

Mexico 

Guatemala 

Cuauhtemallån 

Der findes også en Wikipedia på nahuatl. 

